钦定古今图书集成/理学汇编/学行典/第022卷 > 皇极经世心易发微三 > 《科甲》
## 钦定古今图书集成/理学汇编/学行典/第022卷 > 皇极经世心易发微三 > 《科甲》

穷之所养，将为达之所施。欲问求名，先观体用，故体
为主，用为宾，宾主最宜相生相合，不宜相克相刑。用
生体，体与日辰相生相合者，青云得路，黄甲题名。用
克体，体与日时冲刑克害者，虽登虎榜，徒费精神。体
生用，不惟无名，且因名有失。体克用，科名虽有，目下
难成。体用比和，又逢生旺者，名标雁塔，身到凤池。日
生用克主，名将成有阻。日生体克用，亦有机会可乘。
日无气克用而用旺者，始虽阻而终成。日有气克用
而用衰者，终不能成就。宾克主，日生主，有人暗中扶
助。用生日又生主，转求他人扶助，亦可有成。日生用，
有人救。日克主，有人阻。用日重重生体，易成，用日重
重克体，难成。正卦生体，互变克之，先取而后弃。正卦
克体，互变生之，先弃而后取。正卦考其四书《本经》，互
卦考其策论。欲知成名之日，以生体之卦气详之。欲
知高下之位，以互卦之数决之。干兑，书，《春秋》离，《礼记》
坎，《易经》震巽，《诗经》坤、《艮》，《乐》。

策曰：“凡占科甲，须要进数，切忌逆爻。数顺而全，又兼
旺相生运者，高登科甲。数逆而缺，又兼休囚克运者，
难许登瀛。故元为考官，会为举主，运为本身，世为文
字，元生体，文字见取于考官。会生体，必有贵人举荐。
世生体，文字得意。元克体，考官见弃。会克体，无人荐
扬。世克体，题目不真。四柱所缺者何位便知何事有”
阻也。二七生体，文章必美；三八益体，声名必扬；一六
克体，先见刑克；四九伤身，必主灾殃。元空本经失旨，
会缺科名必无运空主意有差，世缺考官不取。